title: Proposal for COUNCIL DECISION on the signature of a Protocol between the European Community, the Swiss Confederation and the Principality of Liechtenstein on the accession of the Principality of Liechtenstein to the Agreement between the European Community and the Swiss Confederation concerning the criteria and mechanisms for establishing the State responsible for examining a request for asylum lodged in a Member State or in Switzerland Proposal for COUNCIL DECISION on the conclusion of a Protocol between the European Community, the Swiss Confederation and the Principality of Liechtenstein on the accession of the Principality of Liechtenstein to the Agreement between the European Community and the Swiss Confederation concerning the criteria and mechanisms for establishing the State responsible for examining a request for asylum lodged in a Member State or in Switzerland

text:
                  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                Βρυξέλλες, 04.12.2006
                                                COM(2006)754 τελικό
                                                2006/0252 (CNS)
                                       Πρόταση
                         ΑΠΟΦΑΣΗΣ ΤΟΥ ΣΥΜΒΟΥΛΙΟΥ
   για την υπογραφή πρωτοκόλλου μεταξύ της Ευρωπαϊκής Κοινότητας, της Ελβετικής
     Συνομοσπονδίας και του Πριγκηπάτου του Λιχτενστάιν για την προσχώρηση του
   Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας και
   της Ελβετικής Συνομοσπονδίας σχετικά με τα κριτήρια και τους μηχανισμούς για τον
    προσδιορισμό του κράτους που είναι υπεύθυνο για την εξέταση αίτησης ασύλου που
                      υποβάλλεται σε κράτος μέλος ή στην Ελβετία
                                       Πρόταση
                         ΑΠΟΦΑΣΗΣ ΤΟΥ ΣΥΜΒΟΥΛΙΟΥ
     για τη σύναψη πρωτοκόλλου μεταξύ της Ευρωπαϊκής Κοινότητας, της Ελβετικής
     Συνομοσπονδίας και του Πριγκηπάτου του Λιχτενστάιν για την προσχώρηση του
   Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας και
   της Ελβετικής Συνομοσπονδίας σχετικά με τα κριτήρια και τους μηχανισμούς για τον
    προσδιορισμό του κράτους που είναι υπεύθυνο για την εξέταση αίτησης ασύλου που
                      υποβάλλεται σε κράτος μέλος ή στην Ελβετία
                           (υποβληθείσες από την Επιτροπή)
EL                                                                                EL
 ---pagebreak---                                         ΑΙΤΙΟΛΟΓΙΚΗ ΕΚΘΕΣΗ
   I.       ΕΙΣΑΓΩΓΗ
   Στις 26 Οκτωβρίου 2004, η Ευρωπαϊκή Κοινότητα υπέγραψε συμφωνία με την Ελβετική
   Συνομοσπονδία σχετικά με τα κριτήρια και τους μηχανισμούς για τον προσδιορισμό του
   κράτους που είναι υπεύθυνο για την εξέταση αίτησης ασύλου που υποβάλλεται σε κράτος
   μέλος ή στην Ελβετία (η «συμφωνία Δουβλίνου/Eurodac με την Ελβετία»)1.
   Η εν λόγω συμφωνία προέβλεψε την πιθανή σύνδεση του Λιχτενστάιν με το κεκτημένο του
   Δουβλίνου/Eurodac και όρισε στο άρθρο 15 ότι το Λιχτενστάιν μπορεί να προσχωρήσει στη
   συμφωνία μέσω πρωτοκόλλου για τον καθορισμό δικαιωμάτων και υποχρεώσεων των
   συμβαλλόμενων μερών.
   Με επιστολή της 12ης Οκτωβρίου 2001, το Λιχτενστάιν είχε ήδη εκδηλώσει το ενδιαφέρον
   του να αποτελέσει και αυτό όπως η Ελβετία συμβαλλόμενο μέρος σε πιθανή συμφωνία
   σύνδεσης με το κεκτημένο του Σένγκεν και του Δουβλίνου εφόσον για δεκαετίες υφίσταται
   πολιτική ανοικτών συνόρων για την κυκλοφορία των προσώπων μεταξύ του Λιχτενστάιν και
   της Ελβετίας. Ωστόσο, το Λιχτενστάιν δεν είχε συνδεθεί με τις διαπραγματεύσεις με την
   Ελβετία λόγω έλλειψης συμφωνίας για τη φορολογία των καταθέσεων μεταξύ της
   Ευρωπαϊκής Κοινότητας και του Λιχτενστάιν.
   Μεταγενέστερα, η Ευρωπαϊκή Κοινότητα και το Λιχτενστάιν σύναψαν ανάλογη συμφωνία
   για τη φορολογία των καταθέσεων, η οποία άρχισε να ισχύει την 1η Ιουλίου 2005.
   Με επιστολή της 10ης Ιουνίου 2005, το Λιχτενστάιν επιβεβαίωσε την επιθυμία του να
   συνδεθεί με το κεκτημένο του Σένγκεν και του Δουβλίνου/Eurodac.
   Μετά την εξουσιοδότηση που δόθηκε από το Συμβούλιο στην Επιτροπή στις 27 Φεβρουαρίου
   2006, πραγματοποιήθηκαν διαπραγματεύσεις με το Λιχτενστάιν και την Ελβετία. Στις 21
   Ιουνίου 2006 ολοκληρώθηκαν οι διαπραγματεύσεις και μονογραφήθηκε το σχέδιο
   πρωτοκόλλου για την προσχώρηση του Λιχτενστάιν στη συμφωνία Σένγκεν με την Ελβετία2.
   Οι προσαρτώμενες προτάσεις αποτελούν τις νομικές βάσεις για τις αποφάσεις σχετικά με την
   υπογραφή και τη σύναψη του πρωτοκόλλου. Η νομική βάση του παρόντος πρωτοκόλλου
   είναι το άρθρο 63 παράγραφος 1 στοιχείο α), σε συνδυασμό με το άρθρο 300 παράγραφος 2
   πρώτο εδάφιο πρώτη φράση της συνθήκης περί ιδρύσεως της Ευρωπαϊκής Κοινότητας.
   Το Συμβούλιο θα αποφασίσει με ειδική πλειοψηφία. Θα γίνει διαβούλευση με το Ευρωπαϊκό
   Κοινοβούλιο για τη σύναψη της συμφωνίας βάσει του άρθρου 300 παράγραφος 3 της
   συνθήκης περί ιδρύσεως της Ευρωπαϊκής Κοινότητας.
   1
           Την ίδια ημέρα, η Ευρωπαϊκή Ένωση, η Ευρωπαϊκή Κοινότητα και η Ελβετική Συνομοσπονδία
           υπέγραψαν συμφωνία σχετικά με τη σύνδεση της Ελβετικής Συνομοσπονδίας προς τη θέση σε ισχύ, την
           εφαρμογή και την ανάπτυξη του κεκτημένου του Σένγκεν (τη «συμφωνία σύνδεσης με το κεκτημένο
           του Σένγκεν»).
   2
           Καθώς και το σχέδιο πρωτοκόλλου για την προσχώρησή του στη συμφωνία Σένγκεν με την Ελβετία
           και το σχέδιο πρωτοκόλλου για τη συμμετοχή της Δανίας στη συμφωνία του Δουβλίνου/ Eurodac με
           την Ελβετία και το Λιχτενστάιν.
EL                                                   2                                                     EL
 ---pagebreak---    II.       ΑΠΟΤΕΛΕΣΜΑΤΑ ΤΩΝ ΔΙΑΠΡΑΓΜΑΤΕΥΣΕΩΝ
   Η Επιτροπή θεωρεί ότι οι στόχοι που τέθηκαν από το Συμβούλιο στις οδηγίες
   διαπραγμάτευσης επιτεύχθηκαν και ότι το σχέδιο πρωτοκόλλου γίνεται αποδεκτό από την
   Κοινότητα.
   Το τελικό περιεχόμενο του πρωτοκόλλου μπορεί να συνοψισθεί ως εξής :
   – Το Λιχτενστάιν προσχωρεί στη συμφωνία του Δουβλίνου/Eurodac με την Ελβετία και θα
       πρέπει να αποδεχθεί ολόκληρο το κεκτημένο του Σένγκεν και την ανάπτυξή του. Εάν το
       Λιχτενστάιν δεν αποδεχθεί τη μελλοντική ανάπτυξη του κεκτημένου του Σένγκεν, το
       πρωτόκολλο θα παύσει να ισχύει.
   – Το Λιχτενστάιν θα γίνει μέλος της μικτής επιτροπής και θα έχει το δικαίωμα να εκφράζει
       τη γνώμη του στη μικτή επιτροπή καθώς και να προεδρεύει σε αυτή.
   – Η έναρξη ισχύος του πρωτοκόλλου του Δουβλίνου/Eurodac συνδέεται με την έναρξη
       ισχύος του πρωτοκόλλου του Σένγκεν, καθώς και με την έναρξη ισχύος του πρωτοκόλλου
       μεταξύ της Ευρωπαϊκής Κοινότητας, της Ελβετίας και του Λιχτενστάιν σχετικά με τη
       συμμετοχή της Δανίας και της συμφωνίας μεταξύ του Λιχτενστάιν και της Νορβηγίας και
       της Ισλανδίας για το Δουβλίνο/Eurodac.
   – Έχουν προβλεφθεί ειδικές διατάξεις για το Λιχτενστάιν σχετικά με την προθεσμία που
       απαιτείται για την εφαρμογή της ανάπτυξης του κεκτημένου του Δουβλίνου/Eurodac, σε
       περίπτωση που πρέπει να εκπληρωθούν συνταγματικές υποχρεώσεις από τη χώρα αυτή (18
       μήνες) και τη δημοσιονομική συνεισφορά που το Λιχτενστάιν πρέπει να καταβάλλει για το
       διοικητικό και επιχειρησιακό κόστος που αφορά την εγκατάσταση και τη λειτουργία της
       κεντρικής μονάδας του Eurodac. Για το Λιχτενστάιν το ποσό αυτό ανέρχεται σε ποσοστό
       0,071% ενός αρχικού ποσού ύψους 11.675.000 ευρώ και, με βάση το οικονομικό έτος
       2004, σε ετήσια συνεισφορά ύψους 0,071% σε σχέση με τις αντίστοιχες δημοσιονομικές
       πιστώσεις για το εν λόγω οικονομικό έτος. Συνεπώς, δεν υπάρχουν δημοσιονομικές
       συνέπειες για την ΕΕ που να απορρέουν από τη σύνδεση του Λιχτενστάιν με το κεκτημένο
       του Δουβλίνου/Eurodac.
   III.      ΣΥΜΠΕΡΑΣΜΑΤΑ
   Ενόψει των παραπάνω σκέψεων, η Επιτροπή προτείνει στο Συμβούλιο :
   – – να αποφασίσει την υπογραφή του πρωτοκόλλου εξ ονόματος της Κοινότητας και να
       εξουσιοδοτήσει τον πρόεδρο του Συμβουλίου να ορίσει το πρόσωπο που είναι αρμόδιο να
       υπογράψει εξ ονόματος της Κοινότητας·
   – να εγκρίνει, μετά από διαβούλευση με το Ευρωπαϊκό Κοινοβούλιο, το προσαρτώμενο
       πρωτόκολλο μεταξύ της Ευρωπαϊκής Κοινότητας, της Ελβετικής Συνομοσπονδίας και του
       Πριγκηπάτου του Λιχτενστάιν για την προσχώρηση του Πριγκηπάτου του Λιχτενστάιν στη
       συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας
       σχετικά με τα κριτήρια και τους μηχανισμούς για τον προσδιορισμό του κράτους που είναι
       υπεύθυνο για την εξέταση αίτησης ασύλου που υποβάλλεται σε κράτος μέλος ή στην
       Ελβετία.
EL                                              3                                             EL
 ---pagebreak---                                             Πρόταση
                              ΑΠΟΦΑΣΗΣ ΤΟΥ ΣΥΜΒΟΥΛΙΟΥ
     για την υπογραφή πρωτοκόλλου μεταξύ της Ευρωπαϊκής Κοινότητας, της Ελβετικής
       Συνομοσπονδίας και του Πριγκηπάτου του Λιχτενστάιν για την προσχώρηση του
     Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας και
     της Ελβετικής Συνομοσπονδίας σχετικά με τα κριτήρια και τους μηχανισμούς για τον
      προσδιορισμό του κράτους που είναι υπεύθυνο για την εξέταση αίτησης ασύλου που
                          υποβάλλεται σε κράτος μέλος ή στην Ελβετία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη :
   τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 63 παράγραφος 1
   στοιχείο α), σε συνδυασμό με το άρθρο 300 παράγραφος 2 πρώτο εδάφιο πρώτη φράση,
   την πρόταση της Επιτροπής3,
   Εκτιμώντας τα ακόλουθα :
   (1)      Μετά την εξουσιοδότηση που δόθηκε στην Επιτροπή στις 27 Φεβρουαρίου 2006,
            ολοκληρώθηκαν οι διαπραγματεύσεις με την Ελβετική Συνομοσπονδία και το
            Πριγκηπάτο του Λιχτενστάιν σχετικά με το πρωτόκολλο για την προσχώρηση του
            Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας
            και της Ελβετικής Συνομοσπονδίας σχετικά με τα κριτήρια και τους μηχανισμούς για
            τον προσδιορισμό του κράτους που είναι υπεύθυνο για την εξέταση αίτησης ασύλου
            που υποβάλλεται σε κράτος μέλος ή στην Ελβετία.
   (2)      Το πρωτόκολλο προβλέπει την προσωρινή εφαρμογή ορισμένων διατάξεών του.
            Αυτές οι διατάξεις εφαρμόζονται σε προσωρινή βάση ενώ εκκρεμεί η έναρξη ισχύος
            του πρωτοκόλλου.
   (3)      Με την επιφύλαξη της σύναψής του σε μεταγενέστερη ημερομηνία, πρέπει να
            υπογραφεί το πρωτόκολλο που μονογραφήθηκε στις Βρυξέλλες στις 21 Ιουνίου
            2006.
   (4)      Σύμφωνα με το άρθρο 3 του Πρωτοκόλλου για τη θέση του Ηνωμένου Βασιλείου
            και της Ιρλανδίας, που έχει προσαρτηθεί στη συνθήκη για την Ευρωπαϊκή ΄Ενωση
            και τη συνθήκη περί ιδρύσεως της Ευρωπαϊκής Κοινότητας, το Ηνωμένο Βασίλειο
            και η Ιρλανδία συμμετέχουν στη θέσπιση και την εφαρμογή της παρούσας
            απόφασης.
   3
          ΕΕ C …
EL                                             4                                             EL
 ---pagebreak---    (5)     Σύμφωνα με τα άρθρα 1 και 2 του Πρωτοκόλλου για τη θέση της Δανίας, που έχει
           προσαρτηθεί στη συνθήκη για την Ευρωπαϊκή ΄Ενωση και τη συνθήκη περί
           ιδρύσεως της Ευρωπαϊκής Κοινότητας, η Δανία δεν συμμετέχει στη θέσπιση της
           παρούσας απόφασης, δεν δεσμεύεται από την εφαρμογή της ούτε υπόκειται σε
           αυτήν,
   ΑΠΟΦΑΣΙΖΕΙ:
                                          Άρθρο 1
   Με την επιφύλαξη της σύναψής του σε μεταγενέστερη ημερομηνία, ο πρόεδρος του
   Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει εξ
   ονόματος της Κοινότητας, το πρωτόκολλο μεταξύ της Ευρωπαϊκής Κοινότητας, της
   Ελβετικής Συνομοσπονδίας και του Πριγκηπάτου του Λιχτενστάιν για την προσχώρηση του
   Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας και της
   Ελβετικής Συνομοσπονδίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου που
   υποβάλλεται σε κράτος μέλος ή στην Ελβετία.
   Τα κείμενα του πρωτοκόλλου και τα συναφή έγγραφα επισυνάπτονται στην παρούσα
   απόφαση.
                                          Άρθρο 2
   Σύμφωνα με το άρθρο 8 παράγραφος 3 του πρωτοκόλλου, τα άρθρα 1, 4 και 5 παράγραφος 2
   στοιχείο α) πρώτο εδάφιο του πρωτοκόλλου και τα δικαιώματα και τις υποχρεώσεις που
   προβλέπονται στα άρθρα 2, 3 παράγραφοι 1 έως 4 της συμφωνίας μεταξύ της Ευρωπαϊκής
   Κοινότητας και της Ελβετίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου που
   υποβάλλεται σε κράτος μέλος ή στην Ελβετία εφαρμόζονται σε προσωρινή βάση από την
   ημερομηνία υπογραφής του παρόντος πρωτοκόλλου.
   Βρυξέλλες,
                                           Για το Συμβούλιο
                                           Ο Πρόεδρος
EL                                             5                                        EL
 ---pagebreak---                                                      2006/0252 (CNS)
                                            Πρόταση
                              ΑΠΟΦΑΣΗΣ ΤΟΥ ΣΥΜΒΟΥΛΙΟΥ
       για τη σύναψη πρωτοκόλλου μεταξύ της Ευρωπαϊκής Κοινότητας, της Ελβετικής
       Συνομοσπονδίας και του Πριγκηπάτου του Λιχτενστάιν για την προσχώρηση του
     Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας και
     της Ελβετικής Συνομοσπονδίας σχετικά με τα κριτήρια και τους μηχανισμούς για τον
      προσδιορισμό του κράτους που είναι υπεύθυνο για την εξέταση αίτησης ασύλου που
                          υποβάλλεται σε κράτος μέλος ή στην Ελβετία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη :
   τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 63 παράγραφος 1
   στοιχείο α) σε συνδυασμό με το άρθρο 300 παράγραφος 2 πρώτο εδάφιο πρώτη φράση και το
   άρθρο 300 παράγραφος 3 πρώτο εδάφιο,
   την πρόταση της Επιτροπής4,
   τη γνώμη του Ευρωπαϊκού Κοινοβουλίου5
   Εκτιμώντας τα ακόλουθα :
   (1)      Μετά την εξουσιοδότηση που δόθηκε στην Επιτροπή στις 27 Φεβρουαρίου 2006,
            ολοκληρώθηκαν οι διαπραγματεύσεις με την Ελβετική Συνομοσπονδία και το
            Πριγκηπάτο του Λιχτενστάιν σχετικά με το πρωτόκολλο για την προσχώρηση του
            Πριγκηπάτου του Λιχτενστάιν στη συμφωνία μεταξύ της Ευρωπαϊκής Κοινότητας
            και της Ελβετικής Συνομοσπονδίας σχετικά με τα κριτήρια και τους μηχανισμούς για
            τον προσδιορισμό του κράτους που είναι υπεύθυνο για την εξέταση αίτησης ασύλου
            που υποβάλλεται σε κράτος μέλος ή στην Ελβετία.
   (2)      Σύμφωνα με την απόφαση …./…./ΕΚ του Συμβουλίου, της ……2006, και με την
            επιφύλαξη της τελικής σύναψής του σε μεταγενέστερη ημερομηνία, το πρωτόκολλο
            υπεγράφη εξ ονόματος της Ευρωπαϊκής Κοινότητας στις ….2006.
   (3)      Το παρόν πρωτόκολλο πρέπει να εγκριθεί.
   (4)      Σύμφωνα με το άρθρο 3 του Πρωτοκόλλου για τη θέση του Ηνωμένου Βασιλείου
            και της Ιρλανδίας, που έχει προσαρτηθεί στη συνθήκη για την Ευρωπαϊκή ΄Ενωση
            και τη συνθήκη περί ιδρύσεως της Ευρωπαϊκής Κοινότητας, το Ηνωμένο Βασίλειο
   4
           ΕΕ C …
   5
           ΕΕ C …
EL                                             6                                             EL
 ---pagebreak---            και η Ιρλανδία συμμετέχουν στη θέσπιση και την εφαρμογή της παρούσας
           απόφασης.
   (5)     Σύμφωνα με τα άρθρα 1 και 2 του Πρωτοκόλλου για τη θέση της Δανίας, που έχει
           προσαρτηθεί στη συνθήκη για την Ευρωπαϊκή ΄Ενωση και τη συνθήκη περί
           ιδρύσεως της Ευρωπαϊκής Κοινότητας, η Δανία δεν συμμετέχει στη θέσπιση της
           παρούσας απόφασης, δεν δεσμεύεται από την εφαρμογή της ούτε υπόκειται σε
           αυτήν.
   ΑΠΟΦΑΣΙΖΕΙ:
                                           Άρθρο 1
   Εγκρίνεται, εξ ονόματος της Ευρωπαϊκής Κοινότητας, το πρωτόκολλο μεταξύ της
   Ευρωπαϊκής Κοινότητας, της Ελβετικής Συνομοσπονδίας και του Πριγκηπάτου του
   Λιχτενστάιν για την προσχώρηση του Πριγκηπάτου του Λιχτενστάιν στη συμφωνία μεταξύ
   της Ευρωπαϊκής Κοινότητας και της Ελβετικής Συνομοσπονδίας σχετικά με τα κριτήρια και
   τους μηχανισμούς για τον προσδιορισμό του κράτους που είναι υπεύθυνο για την εξέταση
   αίτησης ασύλου που υποβάλλεται σε κράτος μέλος ή στην Ελβετία.
   Τα κείμενα του πρωτοκόλλου και τα συναφή έγγραφα επισυνάπτονται στην παρούσα
   απόφαση.
                                           Άρθρο 2
   Ο πρόεδρος του Συμβουλίου εξουσιοδοτείται με την παρούσα να ορίσει το πρόσωπο που
   είναι αρμόδιο να καταθέσει εξ ονόματος της Ευρωπαϊκής Κοινότητας το μέσο έγκρισης που
   προβλέπεται στο άρθρο 8 παράγραφος 1 του πρωτοκόλλου, προκειμένου να εκφραστεί η
   συναίνεση της Κοινότητας να δεσμευθεί.
                                           Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Βρυξέλλες,
                                            Για το Συμβούλιο
                                            Ο Πρόεδρος
EL                                            7                                          EL
 ---pagebreak---                                                 Παραρτημα
     Πρωτόκολλο μεταξύ της Ευρωπαϊκής Κοινότητας, της Ελβετικής Συνομοσπονδίας και
         του Πριγκηπάτου του Λιχτενστάιν για την προσχώρηση του Πριγκηπάτου του
       Λιχτενστάιν στη συμφωνία μεταξύ της Ευρωπαϊκής Κοινότητας και της Ελβετικής
      Συνομοσπονδίας σχετικά με τα κριτήρια και τους μηχανισμούς για τον προσδιορισμό
     του κράτους που είναι υπεύθυνο για την εξέταση αίτησης ασύλου που υποβάλλεται σε
                                        κράτος μέλος ή στην Ελβετία
   Η Ευρωπαϊκή Κοινότητα
   και
   η Ελβετική Συνομοσπονδία
   και
   το Πριγκηπάτο του Λιχτενστάιν,
   που καλούνται στο εξής «συμβαλλόμενα μέρη»,
   ΕΧΟΝΤΑΣ ΥΠΟΨΗ τη συμφωνία μεταξύ της Ευρωπαϊκής Κοινότητας και της Ελβετικής
   Συνομοσπονδίας σχετικά με τα κριτήρια και τους μηχανισμούς για τον προσδιορισμό του
   κράτους που είναι υπεύθυνο για την εξέταση αίτησης ασύλου που υποβάλλεται σε κράτος
   μέλος ή στην Ελβετία που υπεγράφη στις 26 Οκτωβρίου 20046 (που καλείται στο εξής
   «συμφωνία μεταξύ της Ευρωπαϊκής Κοινότητας και της Ελβετίας») και το άρθρο 15 το οποίο
   προβλέπει ότι το Πριγκηπάτο του Λιχτενστάιν μπορεί να προσχωρήσει στην εν λόγω
   συμφωνία μέσω πρωτοκόλλου,
   ΕΚΤΙΜΩΝΤΑΣ τη γεωγραφική θέση του Πριγκηπάτου του Λιχτενστάιν,
   ΕΚΤΙΜΩΝΤΑΣ την επιθυμία του Πριγκηπάτου του Λιχτενστάιν να συνδεθεί με την
   κοινοτική νομοθεσία που καλύπτει τους κανονισμούς του Δουβλίνου και Eurodac (που
   καλούνται στο εξής «κεκτημένο Δουβλίνου/Eurodac»),
   ΕΚΤΙΜΩΝΤΑΣ ότι η Ευρωπαϊκή Κοινότητα σύναψε συμφωνία με τη Δημοκρατία της
   Ισλανδίας και το Βασίλειο της Νορβηγίας στις 19 Ιανουαρίου 2001 σχετικά με τα κριτήρια
   και τους μηχανισμούς για τον προσδιορισμό του κράτους που είναι υπεύθυνο για την εξέταση
   αίτησης ασύλου που υποβάλλεται σε κράτος μέλος ή στην Ισλανδία ή στη Νορβηγία που
   βασίζεται στη σύμβαση του Δουβλίνου7,
   ΕΚΤΙΜΩΝΤΑΣ ότι είναι επιθυμητό το Πριγκηπάτο του Λιχτενστάιν να συνδεθεί υπό ίσους
   όρους με εκείνους της Ισλανδίας, της Νορβηγίας και της Ελβετίας προς τη θέση σε ισχύ, την
   εφαρμογή και την ανάπτυξη του κεκτημένου του Δουβλίνου/ Eurodac,
   ΕΚΤΙΜΩΝΤΑΣ ότι είναι σκόπιμη η σύναψη, μεταξύ της Ευρωπαϊκής Κοινότητας, της
   Ελβετικής Συνομοσπονδίας και του Πριγκηπάτου του Λιχτενστάιν πρωτοκόλλου που θα
   περιλαμβάνει δικαιώματα και υποχρεώσεις για το Λιχτενστάιν ανάλογες με εκείνες που
   6
           ASILE 54, 13049/04
   7
           ΕΕ L 93 της 3.4.2001, σ. 38.
EL                                                   8                                       EL
 ---pagebreak---    συμφωνήθηκαν μεταξύ της Ευρωπαϊκής Κοινότητας, αφενός, και της Ισλανδίας, της
   Νορβηγίας καθώς και της Ελβετίας αφετέρου,
   ΕΚΤΙΜΩΝΤΑΣ ότι οι διατάξεις του τίτλου IV της συνθήκης περί ιδρύσεως της Ευρωπαϊκής
   Κοινότητας και των πράξεων που έχουν εκδοθεί βάσει του εν λόγω τίτλου δεν εφαρμόζονται
   στο Βασίλειο της Δανίας δυνάμει του πρωτοκόλλου για τη θέση της Δανίας που
   προσαρτήθηκε με τη συνθήκη του Άμστερνταμ στη συνθήκη της Ευρωπαϊκής Ένωσης και
   στη συνθήκη περί ιδρύσεως της Ευρωπαϊκής Κοινότητας, αλλά πρέπει να δημιουργηθεί η
   δυνατότητα για την Ελβετική Συνομοσπονδία και το Πριγκηπάτο του Λιχτενστάιν αφενός και
   τη Δανία αφετέρου να εφαρμόζουν, στις μεταξύ αυτών σχέσεις, τις ουσιαστικές διατάξεις της
   συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας, όπως
   προβλέπεται στο άρθρο 11 παράγραφος 1 της συμφωνίας μεταξύ της Ευρωπαϊκής
   Κοινότητας και της Ελβετίας,
   ΕΚΤΙΜΩΝΤΑΣ ότι πρέπει να εξασφαλισθεί ότι τα κράτη μέλη με τα οποία η Ευρωπαϊκή
   Κοινότητα έχει συνδεθεί με στόχο τη θέση σε ισχύ, την εφαρμογή και την ανάπτυξη του
   κεκτημένου του Δουβλίνου/Eurodac εφαρμόζουν το κεκτημένο αυτό και στις μεταξύ αυτών
   σχέσεις,
   ΕΚΤΙΜΩΝΤΑΣ ότι η ομαλή λειτουργία του κεκτημένου του Δουβλίνου/Eurodac απαιτεί την
   ταυτόχρονη εφαρμογή του παρόντος πρωτοκόλλου με τις συμφωνίες μεταξύ των διαφόρων
   συνδεδεμένων μερών ή των μερών που συμμετέχουν στη θέση σε ισχύ και την ανάπτυξη του
   κεκτημένου του Δουβλίνου/Eurodac με τις οποίες ρυθμίζονται οι μεταξύ αυτών σχέσεις,
   ΕΚΤΙΜΩΝΤΑΣ ότι η οδηγία 95/46/ΕΚ του Ευρωπαϊκού Κοινοβουλίου και του Συμβουλίου
   της 24ης Οκτωβρίου 1995 για την προστασία των φυσικών προσώπων έναντι της
   επεξεργασίας δεδομένων προσωπικού χαρακτήρα και για την ελεύθερη κυκλοφορία των
   δεδομένων αυτών8 πρέπει να εφαρμοστεί από το Πριγκηπάτου του Λιχτενστάιν όπως
   εφαρμόζεται από τα κράτη μέλη της Ευρωπαϊκής Ένωσης κατά την επεξεργασία δεδομένων
   για τους σκοπούς του παρόντος πρωτοκόλλου,
   ΕΧΟΝΤΑΣ ΥΠΟΨΗ το πρωτόκολλο για την προσχώρηση του Πριγκηπάτου του Λιχτενστάιν
   στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της
   Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη
   θέση σε ισχύ, την εφαρμογή και την ανάπτυξη του κεκτημένου του Σένγκεν,
   ΛΑΜΒΑΝΟΝΤΑΣ ΥΠΟΨΗ τη σχέση μεταξύ του κοινοτικού κεκτημένου όσον αφορά τη
   θέσπιση των κριτηρίων και μηχανισμών για τον προσδιορισμό του κράτους μέλους που είναι
   υπεύθυνο για την εξέταση αίτησης ασύλου που υποβάλλεται σε ένα από τα κράτη μέλη και
   αφορά τη δημιουργία του συστήματος «Eurodac» και του κεκτημένου του Σένγκεν,
   ΕΚΤΙΜΩΝΤΑΣ ότι ο δεσμός αυτός απαιτεί την ταυτόχρονη εφαρμογή του κεκτημένου του
   Σένγκεν με το κοινοτικό κεκτημένο όσον αφορά τη θέσπιση των κριτηρίων και μηχανισμών
   για τον προσδιορισμό του κράτους μέλους που είναι υπεύθυνο για την εξέταση αίτησης
   ασύλου που υποβάλλεται σε ένα από τα κράτη μέλη και αφορά τη δημιουργία του
   συστήματος «Eurodac» ,
   ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ :
   8
          ΕΕ L 281 της 23.11.1995, σ. 31.
EL                                            9                                              EL
 ---pagebreak---                                                   Άρθρο 1
   1. Σύμφωνα με το άρθρο 15 της συμφωνίας μεταξύ της Ευρωπαϊκής Κοινότητας και της
   Ελβετικής Συνομοσπονδίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου που
   υποβάλλεται σε κράτος μέλος ή στην Ελβετία (που καλείται στο εξής «συμφωνία μεταξύ της
   Ευρωπαϊκής Κοινότητας και της Ελβετίας»), το Πριγκηπάτο του Λιχτενστάιν (που καλείται
   στο εξής Λιχτενστάιν) προσχωρεί σε αυτή τη συμφωνία σύμφωνα με τους όρους και τις
   προϋποθέσεις που προβλέπονται στο παρόν πρωτόκολλο.
   2. Το παρόν πρωτόκολλο γεννά αμοιβαία δικαιώματα και υποχρεώσεις μεταξύ των
   συμβαλλόμενων μερών σύμφωνα με τους κανόνες και τις διαδικασίες που προβλέπονται στο
   παρόν.
                                                  Άρθρο 2
   1. Οι διατάξεις
   – του κανονισμού του «Δουβλίνου»9·
   – του κανονισμού Eurodac10·
   – του κανονισμού «μέτρα εφαρμογής του Eurodac»11 και
   – του κανονισμού «μέτρα εφαρμογής του Δουβλίνου»12
   τίθενται σε ισχύ από το Λιχτενστάιν και εφαρμόζονται στις σχέσεις του με τα κράτη μέλη της
   Ευρωπαϊκής Ένωσης και την Ελβετία.
   2. Με την επιφύλαξη του άρθρου 5, οι πράξεις και τα μέτρα που λαμβάνονται από την
   Ευρωπαϊκή Κοινότητα για την τροποποίηση ή τη συμπλήρωση των διατάξεων που
   προβλέπονται στην παράγραφο 1 καθώς και οι αποφάσεις που λαμβάνονται σύμφωνα με τις
   διαδικασίες που προβλέπονται από τις εν λόγω διατάξεις γίνονται επίσης δεκτά, τίθενται σε
   ισχύ και εφαρμόζονται από το Λιχτενστάιν.
   9
          Κανονισμός (ΕΚ) αριθ. 343/2003 του Συμβουλίου, της 18ης Φεβρουαρίου 2003, για τη θέσπιση των
          κριτηρίων και μηχανισμών για τον προσδιορισμό του κράτους μέλους που είναι υπεύθυνο για την
          εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας.
   10
          Κανονισμός (ΕΚ) αριθ. 1560/2003 της Επιτροπής, της 2ας Σεπτεμβρίου 2003, για τα μέτρα εφαρμογής
          του κανονισμού (ΕΚ) αριθ. 343/2003 του Συμβουλίου για τη θέσπιση των κριτηρίων και μηχανισμών
          για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που
          υποβάλλεται σε κράτος μέλος από υπήκοο τρίτης χώρας.
   11
          Κανονισμός (ΕΚ) αριθ. 2725/2000 του Συμβουλίου, της 11ης Δεκεμβρίου 2000, σχετικά με τη θέσπιση
          του «Eurodac» για την αντιπαραβολή δακτυλικών αποτυπωμάτων για την αποτελεσματική εφαρμογή
          της σύμβασης του Δουβλίνου για την παροχή βοήθειας για τον προσδιορισμού του συμβαλλόμενου
          μέρους που είναι υπεύθυνο για την εξέταση αίτησης ασύλου σύμφωνα με τη σύμβαση του Δουβλίνου.
   12
          Κανονισμός (ΕΚ) αριθ. 407/2002 του Συμβουλίου, της 28ης Φεβρουαρίου 2002, που θεσπίζει
          ορισμένους κανόνες εφαρμογής του κανονισμού (ΕΚ) αριθ. 2725/2000 σχετικά με τη θέσπιση του
          «Εurodac» για την αντιπαραβολή δακτυλικών αποτυπωμάτων για την αποτελεσματική εφαρμογή της
          σύμβασης του Δουβλίνου.
EL                                                    10                                                  EL
 ---pagebreak---    3. Στο πλαίσιο των παραγράφων 1 και 2, οι αναφορές στα «κράτη μέλη» που περιέχονται
   στις διατάξεις που προβλέπονται στην παράγραφο 1 θεωρείται ότι περιλαμβάνουν το
   Λιχτενστάιν.
                                            Άρθρο 3
   Τα δικαιώματα και οι υποχρεώσεις που προβλέπονται στα άρθρα 2, 3 παράγραφοι 1 έως 4, 5,
   6, 7, 8 παράγραφος 1 δεύτερο εδάφιο και παράγραφος 2, 9, 10 και 11 της συμφωνίας μεταξύ
   της Ευρωπαϊκής Κοινότητας και της Ελβετίας εφαρμόζονται στο Λιχτενστάιν κατά τον ίδιο
   τρόπο που εφαρμόζονται στην Ελβετία.
                                            Άρθρο 4
   Ένας αντιπρόσωπος της κυβέρνησης του Λιχτενστάιν γίνεται μέλος της μικτής επιτροπής
   όπως ορίζεται στο άρθρο 3 της συμφωνίας μεταξύ της Ευρωπαϊκής Κοινότητας και της
   Ελβετίας.
   Το αξίωμα του προέδρου της μικτής επιτροπής ασκείται εκ περιτροπής ανά εξάμηνο, από τον
   αντιπρόσωπο της Ευρωπαϊκής Κοινότητας και από τον αντιπρόσωπο της κυβέρνησης του
   Λιχτενστάιν ή της Ελβετίας.
                                            Άρθρο 5
   1. Με την επιφύλαξη της παραγράφου 2, όταν το Συμβούλιο θεσπίζει πράξεις ή μέτρα που
   τροποποιούν ή συμπληρώνουν τις διατάξεις του άρθρου 2 και όταν οι πράξεις ή τα μέτρα
   θεσπίζονται σύμφωνα με τις διαδικασίες που προβλέπονται από τις εν λόγω διατάξεις, αυτές
   οι πράξεις ή τα μέτρα εφαρμόζονται ταυτόχρονα από τα κράτη μέλη και το Λιχτενστάιν εκτός
   εάν ισχύουν αντίθετες ρητές διατάξεις.
   2. Η Επιτροπή κοινοποιεί αμελλητί στο Λιχτενστάιν τη θέσπιση των πράξεων ή μέτρων που
   προβλέπονται στην παράγραφο 1. Το Λιχτενστάιν αποφαίνεται σχετικά με την αποδοχή του
   περιεχομένου τους και σχετικά με τη μεταφορά στην εσωτερική του έννομη τάξη. Η απόφαση
   αυτή κοινοποιείται στην Επιτροπή εντός προθεσμίας τριάντα ημερών από τη θέσπιση των εν
   λόγω πράξεων ή μέτρων.
   3. Εάν το περιεχόμενο των προαναφερθεισών πράξεων ή μέτρων μπορεί να δεσμεύσει το
   Λιχτενστάιν μόνο μετά την εκπλήρωση των συνταγματικών του υποχρεώσεων, το
   Λιχτενστάιν ενημερώνει σχετικά την Επιτροπή κατά την κοινοποίησή του. Το Λιχτενστάιν
   ενημερώνει γραπτώς και αμελλητί το Συμβούλιο και την Επιτροπή για την εκπλήρωση όλων
   των συνταγματικών υποχρεώσεων. Στην περίπτωση που δεν απαιτείται δημοψήφισμα, η
   κοινοποίηση γίνεται αμέσως μετά τη λήξη της προθεσμίας για το δημοψήφισμα. Εάν
   απαιτείται δημοψήφισμα, το Λιχτενστάιν διαθέτει, για να κάνει την κοινοποίηση, προθεσμία
   δεκαοκτώ μηνών κατ’ ανώτατο όριο που υπολογίζεται από την κοινοποίηση στο Συμβούλιο.
   Από την καθορισθείσα προθεσμία για την έναρξη ισχύος της πράξης ή του μέτρου όσον
   αφορά το Λιχτενστάιν και μέχρις ότου αυτό κοινοποιήσει την εκπλήρωση των
   συνταγματικών υποχρεώσεων, το Λιχτενστάιν εφαρμόζει προσωρινά, στο μέτρο του δυνατού,
   το περιεχόμενο της εν λόγω πράξης ή μέτρου.
EL                                            11                                            EL
 ---pagebreak---    4. Εάν το Λιχτενστάιν δεν μπορεί να εφαρμόσει προσωρινά την εν λόγω πράξη ή μέτρο και
   το γεγονός αυτό δημιουργεί δυσχέρειες που διαταράσσουν τη λειτουργία της συνεργασίας
   στον τομέα του Δουβλίνου/Eurodac, η κατάσταση εξετάζεται από τη μικτή επιτροπή. Η
   Ευρωπαϊκή Κοινότητα μπορεί να λάβει, έναντι του Λιχτενστάιν, τα αναλογικά και
   απαραίτητα μέτρα για τη διασφάλιση της ομαλής λειτουργίας της συνεργασίας
   Δουβλίνου/Eurodac.
   5. Η αποδοχή από το Λιχτενστάιν των πράξεων και μέτρων που προβλέπονται στην
   παράγραφο 1 δημιουργεί δικαιώματα και υποχρεώσεις μεταξύ του Λιχτενστάιν, της Ελβετίας
   και των κρατών μελών της Ευρωπαϊκής Ένωσης.
   6. Εάν το Λιχτενστάιν :
   (α) κοινοποιήσει την απόφασή του να μην δεχθεί το περιεχόμενο μιας πράξης ή ενός μέτρου
   που προβλέπεται στην παράγραφο 1, στο οποίο εφαρμόσθηκαν οι διαδικασίες που
   προβλέπονται στο παρόν πρωτόκολλο, ή
   (β) δεν προβεί στην κοινοποίηση εντός της προθεσμίας των τριάντα ημερών που προβλέπεται
   στην παράγραφο 2, ή
   (γ) δεν προβεί στην κοινοποίηση το αργότερο εντός τριάντα ημερών μετά τη λήξη της
   προθεσμίας για το δημοψήφισμα ή, σε περίπτωση δημοψηφίσματος, εντός της προθεσμίας
   των δεκαοκτώ μηνών που προβλέπεται στην παράγραφο 3, ή δεν προβεί στην προσωρινή
   εφαρμογή που προβλέπεται στο ίδιο εδάφιο από την ημερομηνία που καθορίσθηκε για την
   έναρξη ισχύος της πράξης ή του μέτρου,
   το παρόν πρωτόκολλο αναστέλλεται.
   7. Η μικτή επιτροπή εξετάζει το ζήτημα που προκάλεσε την αναστολή και αναλαμβάνει να
   θεραπεύσει τις αιτίες της μη αποδοχής ή της μη επικύρωσης εντός προθεσμίας ενενήντα
   ημερών. Αφού εξετάσει όλες τις άλλες δυνατότητες ώστε να μη θιγεί η ομαλή λειτουργία του
   παρόντος πρωτοκόλλου, συμπεριλαμβανομένης της δυνατότητας να ληφθεί υπόψη η
   αντιστοιχία των νομοθετικών διατάξεων, μπορεί να αποφασίσει ομόφωνα την αποκατάσταση
   του παρόντος πρωτοκόλλου. Στην περίπτωση που το παρόν πρωτόκολλο συνεχίσει να τελεί
   σε αναστολή μετά τις ενενήντα ημέρες, παύει να ισχύει.
                                             Άρθρο 6
   Όσον αφορά το διοικητικό και επιχειρησιακό κόστος που συνδέεται με την εγκατάσταση και
   τη λειτουργία της κεντρικής μονάδας του Eurodac, το Λιχτενστάιν καταβάλλει στο γενικό
   προϋπολογισμό των Ευρωπαϊκών Κοινοτήτων συνεισφορά που ανέρχεται σε ποσοστό
   0,071% ενός αρχικού ποσού αναφοράς ύψους 11.675.000 ευρώ και, με βάση το οικονομικό
   έτος 2004, ετήσια συνεισφορά ύψους 0,071% σε σχέση με τις αντίστοιχες δημοσιονομικές
   πιστώσεις για το εν λόγω οικονομικό έτος.
                                             Άρθρο 7
   Το παρόν πρωτόκολλο δεν επηρεάζει τις συμφωνίες μεταξύ του Λιχτενστάιν και της Ελβετίας
   στο μέτρο που αυτές συμβιβάζονται με το παρόν πρωτόκολλο. Σε περίπτωση ασυμβιβάστου
   των συμφωνιών αυτών με το παρόν πρωτόκολλο, υπερισχύει το παρόν πρωτόκολλο.
EL                                             12                                           EL
 ---pagebreak---                                            Άρθρο 8
   1. Το παρόν πρωτόκολλο υπόκειται στην επικύρωση ή την έγκριση των συμβαλλόμενων
   μερών. Τα μέσα επικύρωσης ή έγκρισης κατατίθενται στο γενικό γραμματέα του Συμβουλίου,
   ο οποίος εκτελεί χρέη θεματοφύλακα.
   2. Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί την
   κοινοποίηση της κατάθεσης του τελευταίου μέσου επικύρωσης ή έγκρισης από το
   θεματοφύλακα στα συμβαλλόμενα μέρη.
   3. Τα άρθρα 1, 4 και 5 παράγραφος 2 στοιχείο α) πρώτο εδάφιο του παρόντος πρωτοκόλλου
   και τα δικαιώματα και οι υποχρεώσεις που προβλέπονται στο άρθρο 2, 3 παράγραφοι 1 έως 4
   της συμφωνίας μεταξύ της Ευρωπαϊκής Κοινότητας και της Ελβετίας αρχίζουν να
   εφαρμόζονται προσωρινά στο Λιχτενστάιν ήδη από την ημερομηνία υπογραφής του παρόντος
   πρωτοκόλλου.
                                           Άρθρο 9
   Όσον αφορά τις πράξεις ή τα μέτρα που θεσπίζονται μετά την υπογραφή του παρόντος
   πρωτοκόλλου πριν όμως από την έναρξη ισχύος του, η περίοδος των τριάντα ημερών που
   προβλέπεται στο άρθρο 5 παράγραφος 2 τελευταίο εδάφιο, αρχίζει να ισχύει από την ημέρα
   έναρξης ισχύος του παρόντος πρωτοκόλλου.
                                           Άρθρο 10
   1. Το παρόν πρωτόκολλο εφαρμόζεται μόνο εάν εφαρμόζονται επίσης οι συμφωνίες για τις
   οποίες προβλέπεται στο άρθρο 11 της συμφωνίας μεταξύ της Ευρωπαϊκής Κοινότητας και της
   Ελβετίας ότι πρέπει να συναφθούν από το Λιχτενστάιν.
   2. Εξάλλου, το παρόν πρωτόκολλο εφαρμόζεται μόνο εάν εφαρμόζεται επίσης το
   πρωτόκολλο μεταξύ της Ευρωπαϊκής Κοινότητας, της Ελβετικής Συνομοσπονδίας και του
   Πριγκηπάτου του Λιχτενστάιν για την προσχώρηση του Πριγκηπάτου του Λιχτενστάιν στη
   συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής
   Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε
   ισχύ, την εφαρμογή και την ανάπτυξη του κεκτημένου του Σένγκεν.
                                           Άρθρο 11
   1. Κάθε συμβαλλόμενο μέρος μπορεί να καταγγείλει το παρόν πρωτόκολλο, απευθύνοντας
   γραπτή δήλωση στο θεματοφύλακα. Η δήλωση αυτή παράγει αποτελέσματα έξι μήνες μετά
   την κοινοποίησή της.
   2. Σε περίπτωση καταγγελίας του παρόντος πρωτοκόλλου ή της συμφωνίας μεταξύ της
   Ευρωπαϊκής Κοινότητας και της Ελβετίας από την Ελβετία, ή σε περίπτωση λύσης της
   συμφωνίας μεταξύ της Ευρωπαϊκής Κοινότητας και της Ελβετίας όσον αφορά την Ελβετία, η
   συμφωνία μεταξύ της Ευρωπαϊκής Κοινότητας και της Ελβετίας και το παρόν πρωτόκολλο
   εξακολουθούν να ισχύουν στις σχέσεις μεταξύ της Ευρωπαϊκής Κοινότητας, αφενός και του
   Λιχτενστάιν αφετέρου.
EL                                            13                                           EL
 ---pagebreak---    3. Το παρόν πρωτόκολλο θεωρείται ότι λύθηκε εάν το Λιχτενστάιν λύσει μία από τις
   συμφωνίες που προβλέπονται στο άρθρο 11 της συμφωνίας μεταξύ της Ευρωπαϊκής
   Κοινότητας και της Ελβετίας που συνήφθησαν από το Λιχτενστάιν ή το πρωτόκολλο που
   προβλέπεται στο άρθρο 10 παράγραφος 2.
                                           Άρθρο 12
   Το παρόν πρωτόκολλο συντάσσεται σε τρία αντίγραφα στην αγγλική, γαλλική, γερμανική,
   δανική, ελληνική, εσθονική, ιρλανδική, ισπανική, ιταλική, λετονική, λιθουανική, μαλτέζικη,
   ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και
   φινλανδική γλώσσα και όλα τα κείμενα είναι εξίσου αυθεντικά.
   ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους
   κάτω από το παρόν πρωτόκολλο.
   Έγινε στ..
EL                                            14                                              EL
 ---pagebreak---    Κοινή δήλωση των συμβαλλόμενων μερών για ένα στενό διάλογο
   Τα συμβαλλόμενα μέρη υπογραμμίζουν τη σημασία ενός στενού και παραγωγικού διαλόγου
   μεταξύ όλων όσων συμμετέχουν στη θέση σε ισχύ των διατάξεων που απαριθμούνται στο
   άρθρο 2 παράγραφος 1 του πρωτοκόλλου.
   Βάσει του άρθρου 3 παράγραφος 1 της συμφωνίας μεταξύ της Ευρωπαϊκής Κοινότητας και
   της Ελβετίας, η Επιτροπή καλεί τους εμπειρογνώμονες των κρατών μελών σε συνεδριάσεις
   της μικτής επιτροπής, ώστε να προβούν σε ανταλλαγές απόψεων με το Λιχτενστάιν σχετικά
   με όλα τα θέματα που προβλέπονται στη συμφωνία μεταξύ της Ευρωπαϊκής Κοινότητας και
   της Ελβετίας.
   Τα συμβαλλόμενα μέρη έλαβαν υπόψη τη βούληση των κρατών μελών να δεχθούν τις
   προαναφερθείσες προσκλήσεις για συμμετοχή στις εν λόγω ανταλλαγές απόψεων με το
   Λιχτενστάιν σχετικά με όλα τα θέματα που προβλέπονται στη συμφωνία μεταξύ της
   Ευρωπαϊκής Κοινότητας και της Ελβετίας.
   Δήλωση του Λιχτενστάιν σχετικά με το άρθρο 5 παράγραφος 3
   (Προθεσμία αποδοχής των νέων εξελίξεων του κεκτημένου του Δουβλίνου /Eurodac)
   Η μέγιστη προθεσμία των δεκαοκτώ μηνών που προβλέπεται στο άρθρο 5 παράγραφος 3
   καλύπτει τόσο την έγκριση όσο και τη θέση σε ισχύ της πράξης ή του μέτρου. Περιλαμβάνει
   τα ακόλουθα στάδια :
   – το προπαρασκευαστικό στάδιο,
   – την κοινοβουλευτική διαδικασία,
   – την προθεσμία των 30 ημερών για το δημοψήφισμα,
   – ενδεχομένως το δημοψήφισμα (οργάνωση και ψηφοφορία),
   – την επικύρωση από τον κυβερνώντα Πρίγκηπα.
   Η κυβέρνηση του Λιχτενστάιν ενημερώνει αμελλητί το Συμβούλιο και την Επιτροπή για την
   περάτωση καθενός από τα στάδια αυτά.
   Η κυβέρνηση του Λιχτενστάιν δεσμεύεται να διαθέσει όλα τα απαραίτητα μέσα ώστε τα
   διάφορα προαναφερθέντα στάδια να διεξαχθούν όσο το δυνατόν συντομότερα.
EL                                           15                                            EL
 ---pagebreak---    Κοινή δήλωση για τις κοινές συνεδριάσεις των μικτών επιτροπών
   Η αντιπροσωπεία της Ευρωπαϊκής Επιτροπής,
   Οι αντιπροσωπείες των κυβερνήσεων της Δημοκρατίας της Ισλανδίας και του
   Βασιλείου της Νορβηγίας,
   Η αντιπροσωπεία της κυβέρνησης της Ελβετικής Συνομοσπονδίας,
   Η αντιπροσωπεία της κυβέρνησης του Πριγκηπάτου του Λιχτενστάιν
   Σημειώνουν ότι το Λιχτενστάιν προσχωρεί στη μικτή επιτροπή που συστάθηκε
   με τη συμφωνία μεταξύ της Ευρωπαϊκής Κοινότητας και της Ελβετικής
   Συνομοσπονδίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου
   που υποβάλλεται σε κράτος μέλος ή στην Ελβετία μέσω πρωτοκόλλου σε αυτή
   τη συμφωνία.
   Αποφάσισαν να οργανώνουν από κοινού τις συνεδριάσεις των μικτών επιτροπών,
   που συστάθηκαν με τη συμφωνία μεταξύ της Ευρωπαϊκής Κοινότητας και της
   Ισλανδίας και Νορβηγίας σχετικά με τους μηχανισμούς και τα κριτήρια για τον
   προσδιορισμό του κράτους που είναι υπεύθυνο για την εξέταση αίτησης ασύλου
   που υποβάλλεται σε κράτος μέλος ή στην Ισλανδία ή στη Νορβηγία, αφενός, και
   τη συμφωνία μεταξύ της Ευρωπαϊκής Κοινότητας και της Ελβετικής
   Συνομοσπονδίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου
   που υποβάλλεται σε κράτος μέλος ή την Ελβετία, όπως συμπληρώνεται από το
   πρωτόκολλο για την προσχώρηση του Λιχτενστάιν, αφετέρου.
   Διαπιστώνουν ότι η κοινή διεξαγωγή των συνεδριάσεων αυτών απαιτεί
   πραγματιστική διευθέτηση όσον αφορά την άσκηση της προεδρίας των
   συνεδριάσεων, όταν η προεδρία αυτή πρέπει να ασκείται από τα συνδεδεμένα
   κράτη βάσει της συμφωνίας μεταξύ της Ευρωπαϊκής Κοινότητας και της
   Ελβετικής Συνομοσπονδίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου
   που υποβάλλεται σε κράτος μέλος ή στην Ελβετία, όπως συμπληρώνεται από το
   πρωτόκολλο για την προσχώρηση του Λιχτενστάιν, ή τη συμφωνία μεταξύ της
   Ευρωπαϊκής Κοινότητας και της Δημοκρατίας της Ισλανδίας και του Βασιλείου
   της Νορβηγίας σχετικά με τα κριτήρια και τους μηχανισμούς για τον
   προσδιορισμό του κράτους που είναι υπεύθυνο για την εξέταση αίτησης ασύλου
   που υποβάλλεται σε κράτος μέλος ή την Ισλανδία ή τη Νορβηγία.
   Πρέπει να σημειωθεί η επιθυμία των συνδεδεμένων κρατών να παραχωρούν εν
   ανάγκη την άσκηση της προεδρίας τους και να την ασκούν εκ περιτροπής κατ’
   αλφαβητική σειρά του ονόματός τους, από την έναρξη ισχύος της συμφωνίας
   μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με
   τα κριτήρια και τους μηχανισμούς για τον προσδιορισμό του κράτους που είναι
EL                                           16                                 E
 ---pagebreak---    υπεύθυνο για την εξέταση αίτησης ασύλου που υποβάλλεται σε κράτος μέλος ή
   την Ελβετία, όπως συμπληρώνεται από το πρωτόκολλο για την προσχώρηση του
   Λιχτενστάιν.
   Βρυξέλλες,
                                           Για το Συμβούλιο
                                           Ο Πρόεδρος
EL                                          17                               E


title: Πρόταση για Αποφαση του Συμβουλίου για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών # Πρόταση για Αποφαση του Συμβουλίου για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών

text:
Σημαντική ανακοίνωση νομικού περιεχομένου

|

52005PC0267(01)

Πρόταση για Αποφαση του Συμβουλίου για την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών  /* COM/2005/0267 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 22.06.2005COM(2005)267 τελικό2005/0113(CNS)Πρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιώνΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών.(υποβληθείσες από την Επιτροπή)ΑΙΤΙΟΛΟΓΙΚΗ ΕΚΘΕΣΗΟι διεθνείς αερομεταφορές μεταξύ κρατών μελών και τρίτων χωρών διέπονται κατά κανόνα από διμερείς συμφωνίες αεροπορικών υπηρεσιών μεταξύ των κρατών μελών και τρίτων χωρών, από τα παραρτήματα των συμφωνιών αυτών και από άλλες συναφείς διμερείς ή πολυμερείς ρυθμίσεις.Σύμφωνα με τις αποφάσεις του Δικαστηρίου των Ευρωπαϊκών Κοινοτήτων στις υποθέσεις C-466/98, C-467/98, C-468/98, C-471/98, C-472/98, C-475/98 και C-476/98, η Κοινότητα έχει αποκλειστική αρμοδιότητα σε ό,τι αφορά τις διάφορες εξωτερικές πτυχές των αεροπορικών μεταφορών. Tο Δικαστήριο διευκρίνισε επίσης το δικαίωμα των κοινοτικών αερομεταφορέων να απολαμβάνουν του δικαιώματος εγκατάστασης εντός της Κοινότητας, καθώς και του δικαιώματος πρόσβασης στην αγορά χωρίς διακρίσεις.Οι συνήθεις ρήτρες περί καθορισμού του αερομεταφορέα που υπάρχουν στις διμερείς συμφωνίες των κρατών μελών για τις αεροπορικές υπηρεσίες παραβιάζουν το κοινοτικό δίκαιο. Επιτρέπουν στην τρίτη χώρα να απορρίψει, να ανακαλέσει ή να αναστείλει τις άδειες εκμετάλλευσης ή τις άδειες τεχνικής φύσεως ενός αερομεταφορέα, ο οποίος έχει μεν καθορισθεί από κάποιο κράτος μέλος αλλά δεν ανήκει ουσιαστικά στην κυριότητά του και δεν είναι πραγματικά υπό τον έλεγχο του κράτους μέλους αυτού ή υπηκόων του. Αυτό διαπιστώθηκε ότι αποτελεί διάκριση έναντι των κοινοτικών αερομεταφορέων που είναι εγκατεστημένοι στο έδαφος ενός κράτους μέλους αλλά ανήκουν σε υπηκόους άλλων κρατών μελών και ελέγχονται από αυτούς. Αυτό αντιβαίνει στο άρθρο 43 της Συνθήκης, το οποίο εγγυάται στους υπηκόους των κρατών μελών που ασκούν το δικαίωμα ελεύθερης εγκατάστασης, την ίδια μεταχείριση στο κράτος μέλος υποδοχής τους με εκείνη της οποίας απολαύουν οι υπήκοοι του συγκεκριμένου κράτους μέλους.Μετά τις αποφάσεις του Δικαστηρίου, τον Ιούνιο του 2003 το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.[1]Σύμφωνα με τους μηχανισμούς και τις οδηγίες που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα, η Επιτροπή διαπραγματεύθηκε με τη Νέα Ζηλανδία συμφωνία η οποία αντικαθιστά ορισμένες διατάξεις των υφιστάμενων διμερών συμφωνιών μεταξύ κρατών μελών και της Νέας Ζηλανδίας στον τομέα των αεροπορικών υπηρεσιών. Το άρθρο 2 της συμφωνίας αντικαθιστά τη ρήτρα περί εθνικότητας που τυπικά περιέχεται στις σχετικές διμερείς συμφωνίες από μια ρήτρα που αποκλείει τη διάκριση μεταξύ κοινοτικών αερομεταφορέων, επιτρέποντας σε όλους τους κοινοτικούς αερομεταφορείς να επωφελούνται του δικαιώματος εγκατάστασης. Τα άρθρα 4 και 5 της συμφωνίας αντικαθιστούν δύο τύπους ρητρών που αφορούν θέματα κοινοτικής αρμοδιότητας. Το άρθρο 4 αφορά τη φορολόγηση των αεροπορικών καυσίμων, έναν τομέα ο οποίος έχει αποτελέσει αντικείμενο εναρμόνισης βάσει της οδηγίας 2003/96/EΚ του Συμβουλίου σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, και ιδίως του άρθρου 14 παράγραφος 2 αυτής. Το άρθρο 5 (τιμολόγηση) αίρει τις διαφορές μεταξύ των υφιστάμενων διμερών συμφωνιών περί αεροπορικών υπηρεσιών και του κανονισμού αριθ. 2409/92 του Συμβουλίου για τους ναύλους και τα κόμιστρα των αεροπορικών γραμμών, ο οποίος απαγορεύει στους αερομεταφορείς τρίτων χωρών να διαμορφώνουν τις τιμές των αεροπορικών ναύλων στις μεταφορές εξ ολοκλήρου εντός της Κοινότητας.Ζητείται από το Συμβούλιο να εγκρίνει τις αποφάσεις για την υπογραφή και την προσωρινή εφαρμογή, και για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών και να ορίσει τα πρόσωπα που είναι αρμόδια να υπογράψουν τη συμφωνία εξ ονόματος της Κοινότητας.Πρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια την υπογραφή και την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής[2],Εκτιμώντας τα εξής:(1) Στις 5 Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(2) Η Επιτροπή έχει διαπραγματευθεί, εξ ονόματος της Κοινότητας, συμφωνία με τη Νέα Ζηλανδία σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις οδηγίες που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(3) Η συμφωνία που έχει διαπραγματευθεί η Επιτροπή είναι σκόπιμο να υπογραφεί και να τεθεί προσωρινά σε εφαρμογή, υπό την επιφύλαξη της σύναψής της σε μεταγενέστερη ημερομηνία,ΑΠΟΦΑΣΙΣΕ ΤΑ ΕΞΗΣ:Άρθρο μόνο1. Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο(α) να υπογράψει(ουν), εξ ονόματος της Κοινότητας, τη συμφωνία μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών, υπό την επιφύλαξη της σύναψης της συμφωνίας σε μεταγενέστερη ημερομηνία.2. Η συμφωνία, ενόσω εκκρεμεί η έναρξη ισχύος της, εφαρμόζεται προσωρινά από την πρώτη ημέρα του πρώτου μηνός που έπεται της ημερομηνίας κατά την οποία τα συμβαλλόμενα μέρη θα έχουν κοινοποιήσει αμοιβαία την ολοκλήρωση των διαδικασιών που είναι αναγκαίες για τον σκοπό αυτό. Ο Πρόεδρος του Συμβουλίου εξουσιοδοτείται να προβεί στην κοινοποίηση που προβλέπεται στο άρθρο 8 παράγραφος 2 της συμφωνίας.3. Tο κείμενο της συμφωνίας επισυνάπτεται στην παρούσα απόφαση.Βρυξέλλες,Για το ΣυμβούλιοΟ Πρόεδρος2005/0113(CNS)Πρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥγια τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,την πρόταση της Επιτροπής[3],τη γνώμη του Ευρωπαϊκού Κοινοβουλίου[4],Εκτιμώντας τα εξής:(1) Στις 5 Ιουνίου 2003, το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(2) Η Επιτροπή έχει διαπραγματευθεί, εξ ονόματος της Κοινότητας, συμφωνία με τη Νέα Ζηλανδία σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις οδηγίες που περιελάμβανε το παράρτημα της απόφασης με την οποία το Συμβούλιο εξουσιοδότησε την Επιτροπή να ξεκινήσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων των υφιστάμενων διμερών συμφωνιών από μια συμφωνία με την Κοινότητα.(3) Η συμφωνία αυτή υπεγράφη εξ ονόματος της Κοινότητας στις […], υπό την επιφύλαξη της σύναψής της σε μεταγενέστερη ημερομηνία, σύμφωνα με την απόφαση …/…/EΚ του Συμβουλίου της […][5].(4) Η εν λόγω συμφωνία κρίνεται σκόπιμο να εγκριθεί,ΑΠΟΦΑΣΙΣΕ ΤΑ ΕΞΗΣ:Άρθρο 11. Εγκρίνεται, εξ ονόματος της Κοινότητας, η συμφωνία μεταξύ της Ευρωπαϊκής Κοινότητας και της Νέας Ζηλανδίας σχετικά με ορισμένες πτυχές των αεροπορικών υπηρεσιών.2. Tο κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κοινοποίηση που προβλέπεται στο άρθρο 8 παράγραφος 1 της συμφωνίας.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣΥΜΦΩΝΙΑμεταξύ της Ευρωπαϊκής Κοινότητας και της Νέας Ζηλανδίαςσχετικά με ορισμένες πτυχές των αεροπορικών υπηρεσιώνΗ ΕΥΡΩΠΑΪΚΗ ΚΟΙΝΟΤΗΤΑαφενός, καιη Νέα Ζηλανδίααφετέρου,(στο εξής "συμβαλλόμενα μέρη")ΕΠΙΣΗΜΑΙΝΟΝΤΑΣ ότι μεταξύ αρκετών κρατών μελών της Ευρωπαϊκής Κοινότητας και της Νέας Ζηλανδίας έχουν συναφθεί διμερείς συμφωνίες περί αεροπορικών υπηρεσιών, οι οποίες περιέχουν διατάξεις κριθείσες ως αντίθετες προς την κοινοτική νομοθεσία,ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα επί διαφόρων πτυχών των διμερών συμφωνιών μεταξύ κρατών μελών της Ευρωπαϊκής Κοινότητας και τρίτων χωρών στον τομέα των αεροπορικών υπηρεσιών,ΕΠΙΣΗΜΑΙΝΟΝΤΑΣ ότι, βάσει της ευρωπαϊκής κοινοτικής νομοθεσίας, οι κοινοτικοί αερομεταφορείς που είναι εγκατεστημένοι σε κράτος μέλος έχουν ισότιμο δικαίωμα πρόσβασης στα αεροπορικά δρομολόγια μεταξύ του υπόψη κράτους μέλους και τρίτων χωρών,ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια σύμφωνα με το δίκαιο της Ευρωπαϊκής Κοινότητας,ΑΝΑΓΝΩΡΙΖΟΝΤΑΣ ότι οι διατάξεις των διμερών συμφωνιών μεταξύ κρατών μελών της Ευρωπαϊκής Κοινότητας και της Νέας Ζηλανδίας στον τομέα των αεροπορικών υπηρεσιών, οι οποίες έχουν κριθεί ως αντίθετες προς την ευρωπαϊκή κοινοτική νομοθεσία, πρέπει να εναρμονισθούν πλήρως με τη νομοθεσία αυτή, ούτως ώστε να δημιουργηθεί μια στέρεη νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και της Νέας Ζηλανδίας και να διαφυλαχθεί η συνέχεια της παροχής των εν λόγω αεροπορικών υπηρεσιών,ΕΠΙΣΗΜΑΙΝΟΝΤΑΣ ότι σκοπός της Ευρωπαϊκής Κοινότητας, στο πλαίσιο της παρούσας συμφωνίας, δεν είναι να αυξήσει τον συνολικό όγκο της αεροπορικής κυκλοφορίας μεταξύ της Ευρωπαϊκής Κοινότητας και της Νέας Ζηλανδίας, να μεταβάλει το ισοζύγιο μεταξύ κοινοτικών αερομεταφορέων και αερομεταφορέων της Νέας Ζηλανδίας, ούτε να τροποποιήσει τις διατάξεις περί δικαιωμάτων μεταφοράς που περιέχονται στις υφιστάμενες διμερείς συμφωνίες περί αεροπορικών υπηρεσιών,ΣΥΜΦΩΝΗΣΑΝ ΤΑ ΕΞΗΣ:ΑΡΘΡΟ 1Γενικές διατάξεις1. Για τους σκοπούς της παρούσας συμφωνίας, νοούνται ως: "κράτη μέλη", τα κράτη μέλη της Ευρωπαϊκής Κοινότητας· "συμβαλλόμενο μέρος", κάθε συμβαλλόμενο μέρος της παρούσας συμφωνίας· "μέρος", κάθε συμβαλλόμενο μέρος της εκάστοτε διμερούς συμφωνίας περί αεροπορικών υπηρεσιών· "αερομεταφορέας", κάθε αεροπορική εταιρεία· "έδαφος της Ευρωπαϊκής Κοινότητας", τα εδάφη των κρατών μελών στα οποία εφαρμόζεται η συνθήκη για την ίδρυση της Ευρωπαϊκής Κοινότητας.2. Σε καθεμία από τις συμφωνίες που παρατίθενται στο Παράρτημα 1, οι αναφορές σε υπηκόους του κράτους μέλους που είναι μέρος της εκάστοτε συμφωνίας νοούνται ως αναφορές σε υπηκόους των κρατών μελών της Ευρωπαϊκής Κοινότητας.3. Σε καθεμία από τις συμφωνίες που παρατίθενται στο Παράρτημα 1, οι αναφορές σε αερομεταφορείς ή αεροπορικές εταιρείες του κράτους μέλους που είναι μέρος της εκάστοτε συμφωνίας νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.ΑΡΘΡΟ 2Καθορισμός αερομεταφορέων, χορήγηση και ανάκληση αδειών1. Οι διατάξεις των παραγράφων 3 και 4 του παρόντος άρθρου υπερισχύουν των σχετικών διατάξεων των άρθρων που παρατίθενται αντιστοίχως στο σημείο α) και στο σημείο β) του Παραρτήματος 2, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί η Νέα Ζηλανδία, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.2. Οι διατάξεις των παραγράφων 3 και 4 του παρόντος άρθρου υπερισχύουν των σχετικών διατάξεων των άρθρων που παρατίθενται αντιστοίχως στο σημείο α) και στο σημείο β) του Παραρτήματος 2, σε ό,τι αφορά τον καθορισμό αερομεταφορέα από τη Νέα Ζηλανδία, τις άδειες εκμετάλλευσης και τις άδειες τεχνικής φύσεως που του χορηγεί το αντίστοιχο κράτος μέλος, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.3. Όταν του γνωστοποιείται καθορισμός αερομεταφορέα ή του υποβάλλονται από καθορισμένο αερομεταφορέα αιτήσεις για τη χορήγηση αδειών εκμετάλλευσης ή αδειών τεχνικής φύσεως, υπό τη μορφή και σύμφωνα με τη διαδικασία που απαιτούνται για τον σκοπό αυτό, το εκάστοτε έτερο μέρος χορηγεί, υπό την επιφύλαξη των παραγράφων 4 και 5, τις κατάλληλες άδειες εκμετάλλευσης και άδειες τεχνικής φύσεως με την ελάχιστη διαδικαστική καθυστέρηση, υπό τον όρο ότι:α) προκειμένου για αερομεταφορέα καθορισμένο από κράτος μέλος:i. ο αερομεταφορέας είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη ίδρυσης της Ευρωπαϊκής Κοινότητας, και έχει έγκυρη άδεια εκμετάλλευσης, εκδοθείσα από κράτος μέλος σύμφωνα με τη νομοθεσία της Ευρωπαϊκής Κοινότητας· καιii. το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· καιiii. ο αερομεταφορέας έχει την κύρια εγκατάστασή του στο έδαφος του κράτους μέλους που του έχει χορηγήσει την άδεια εκμετάλλευσης· καιiv. ο αερομεταφορέας τελεί υπό την κυριότητα και τον πραγματικό έλεγχο, είτε άμεσα είτε δια κατά πλειοψηφίαν συμμετοχής, κρατών μελών ή/και υπηκόων των κρατών μελών, ή/και άλλων κρατών αναφερόμενων στο Παράρτημα 3 ή/και υπηκόων των συγκεκριμένων άλλων κρατών.β) προκειμένου για αερομεταφορέα καθορισμένο από τη Νέα Ζηλανδία:i. η Νέα Ζηλανδία διασφαλίζει και διατηρεί τον ουσιαστικό ρυθμιστικό έλεγχο του αερομεταφορέα· καιii. η κύρια εγκατάσταση και ο τόπος ίδρυσης του αερομεταφορέα βρίσκεται στη Νέα Ζηλανδία.4. Οιοδήποτε εκ των εκάστοτε μερών δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από το έτερο μέρος εφόσον:α) προκειμένου για αερομεταφορέα καθορισμένο από κράτος μέλος:i. ο αερομεταφορέας δεν είναι εγκατεστημένος στο έδαφος του κράτους μέλους που τον έχει καθορίσει, με βάση τη συνθήκη ίδρυσης της Ευρωπαϊκής Κοινότητας, ή δεν διαθέτει έγκυρη άδεια εκμετάλλευσης, εκδοθείσα από κράτος μέλος σύμφωνα με τη νομοθεσία της Ευρωπαϊκής Ένωσης·ii. το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα δεν διασφαλίζει ή δεν διατηρεί τον ουσιαστικό ρυθμιστικό έλεγχο του αερομεταφορέα, ή εφόσον στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροπορική αρχή· ήiii. ο αερομεταφορέας δεν έχει την κύρια εγκατάστασή του στο έδαφος του κράτους μέλους που του έχει χορηγήσει την άδεια εκμετάλλευσης· ήiv. ο αερομεταφορέας δεν τελεί υπό την κυριότητα και τον πραγματικό έλεγχο, είτε άμεσα είτε δια κατά πλειοψηφίαν συμμετοχής, κρατών μελών ή/και υπηκόων των κρατών μελών, ή/και άλλων κρατών αναφερόμενων στο Παράρτημα 3 ή/και υπηκόων των συγκεκριμένων άλλων κρατών· ήv. ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ της Νέας Ζηλανδίας και άλλου κράτους μέλους και η Νέα Ζηλανδία είναι σε θέση να αποδείξει ότι, με την άσκηση των δικαιωμάτων κυκλοφορίας που απορρέουν από την παρούσα συμφωνία σε δρομολόγιο το οποίο περιλαμβάνει σημείο στο έδαφος του συγκεκριμένου άλλου κράτους μέλους, καταστρατηγούνται οι περιορισμοί των δικαιωμάτων κυκλοφορίας που επιβάλλονται από αυτή την άλλη συμφωνία· ήvi. ο καθορισμένος αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος το οποίο δεν έχει συνομολογήσει με τη Νέα Ζηλανδία διμερή συμφωνία στον τομέα των αεροπορικών υπηρεσιών, και το συγκεκριμένο κράτος μέλος έχει αρνηθεί να παραχωρήσει δικαιώματα κυκλοφορίας στον αερομεταφορέα που έχει καθορίσει η Νέα Ζηλανδία· ήβ) προκειμένου για αερομεταφορέα καθορισμένο από τη Νέα Ζηλανδία:i. η Νέα Ζηλανδία δεν διατηρεί τον ουσιαστικό ρυθμιστικό έλεγχο του αερομεταφορέα· ήii. η κύρια εγκατάσταση και ο τόπος ίδρυσης του αερομεταφορέα δεν βρίσκεται στη Νέα Ζηλανδία.5. Κατά την άσκηση των δικαιωμάτων που της παρέχει η παράγραφος 4 του παρόντος άρθρου, και υπό την επιφύλαξη των διατάξεων των σημείων α) v. και α) vi. της ιδίας παραγράφου, η Νέα Ζηλανδία δεν εισάγει διακρίσεις μεταξύ αερομεταφορέων των κρατών μελών για λόγους εθνικότητας.ΑΡΘΡΟ 3Δικαιώματα σχετικά με το ρυθμιστικό έλεγχο1. Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο Παράρτημα 2 σημείο γ).2. Σε περίπτωση που ένα κράτος μέλος έχει καθορίσει αερομεταφορέα του οποίου τον ρυθμιστικό έλεγχο διασφαλίζει και διατηρεί άλλο κράτος μέλος, τα δικαιώματα της Νέας Ζηλανδίας που απορρέουν από τις περί ασφαλείας διατάξεις της συμφωνίας μεταξύ του κράτους μέλους που έχει καθορίσει τον αερομεταφορέα και της Νέας Ζηλανδίας ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφαλείας από το άλλο αυτό κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.ΑΡΘΡΟ 4Φορολόγηση αεροπορικών καυσίμων1. Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο Παράρτημα 2 σημείο δ).2. Παρά την ύπαρξη τυχόν αντίθετων διατάξεων, οι συμφωνίες που παρατίθενται στο Παράρτημα 2 σημείο δ) δεν θίγουν καθ'οιονδήποτε τρόπο την ευχέρεια των κρατών μελών ή της Νέας Ζηλανδίας να επιβάλλουν, άνευ διακρίσεων, φόρους, εισφορές, δασμούς, τέλη ή επιβαρύνσεις επί των καυσίμων που διατίθενται στο έδαφός τους στα αεροσκάφη καθορισμένου αερομεταφορέα κράτους μέλους ή της Νέας Ζηλανδίας ο οποίος εκτελεί δρομολόγια μεταξύ δύο σημείων ευρισκόμενων στο έδαφος ενός συμβαλλόμενου μέρους.ΑΡΘΡΟ 5Ναύλοι1. Οι διατάξεις της παραγράφου 2 του παρόντος άρθρου συμπληρώνουν τα άρθρα που παρατίθενται στο Παράρτημα 2 σημείο ε).2. Οι ναύλοι που επιβάλλονται από αερομεταφορέα(είς) καθορισμένο(ους) από τη Νέα Ζηλανδία βάσει μιας από τις συμφωνίες που παρατίθενται στο Παράρτημα 1, η οποία περιέχει διάταξη περιλαμβανόμενη στο Παράρτημα 2 σημείο ε) για μεταφορά εξ ολοκλήρου εντός της Ευρωπαϊκής Κοινότητας, υπόκεινται στη νομοθεσία της Ευρωπαϊκής Κοινότητας. Η νομοθεσία της Ευρωπαϊκής Κοινότητας εφαρμόζεται χωρίς διακρίσεις.3. Οι ναύλοι που επιβάλλονται από αερομεταφορείς καθορισμένους από τα κράτη μέλη βάσει μιας από τις συμφωνίες που παρατίθενται στο Παράρτημα 1, η οποία περιέχει διάταξη περιλαμβανόμενη στο Παράρτημα 2 σημείο ε) για μεταφορά εξ ολοκλήρου εντός της Νέας Ζηλανδίας, υπόκεινται στη νομοθεσία της Νέας Ζηλανδίας. Η νομοθεσία της Νέας Ζηλανδίας εφαρμόζεται χωρίς διακρίσεις.ΑΡΘΡΟ 6Παραρτήματα της συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος αυτής.ΑΡΘΡΟ 7Αναθεώρηση ή τροποποίησηΤα συμβαλλόμενα μέρη δύνανται, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση.ΑΡΘΡΟ 8Έναρξη ισχύος1. Η παρούσα συμφωνία τίθεται σε ισχύ την ημερομηνία κατά την οποία τα συμβαλλόμενα μέρη έχουν αμοιβαία κοινοποιήσει εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.2. Παρά τις διατάξεις της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την πρώτη ημέρα του μηνός που έπεται της ημερομηνίας κατά την οποία τα συμβαλλόμενα μέρη έχουν αμοιβαία κοινοποιήσει την ολοκλήρωση των αναγκαίων για τον σκοπό αυτό διαδικασιών.3. Οι συμφωνίες και λοιπές ρυθμίσεις μεταξύ κρατών μελών και της Νέας Ζηλανδίας οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά, παρατίθενται στο Παράρτημα 1 σημείο β). Η παρούσα συμφωνία εφαρμόζεται σε όλες αυτές τις συμφωνίες και ρυθμίσεις από την ημερομηνία έναρξης ισχύος ή προσωρινής εφαρμογής τους.ΑΡΘΡΟ 9Λήξη1. Η λύση μιας από τις συμφωνίες που παρατίθενται στο Παράρτημα 1 συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας έναντι της συγκεκριμένης συμφωνίας του Παραρτήματος 1.2. Η λύση όλων των συμφωνιών που παρατίθενται στο Παράρτημα 1 συνεπάγεται ταυτόχρονη λήξη της ισχύος της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Έγινε στις [….], την […] ημέρα του […, …], εις διπλούν, στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα. Σε περίπτωση αποκλίσεων, το κείμενο στην αγγλική γλώσσα υπερισχύει των υπόλοιπων γλωσσικών εκδόσεων.Από τη στιγμή που τα θεσμικά όργανα της Ευρωπαϊκής Ένωσης θα υποχρεούνται να δημοσιεύουν στην Επίσημη Εφημερίδα της Ευρωπαϊκής Ένωσης όλες τις επίσημες πράξεις στη μαλτέζικη γλώσσα, η συμφωνία θα εκδοθεί σε δύο αντίτυπα και στη μαλτέζικη γλώσσα.ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ: ΓΙΑ ΤΗ ΝΕΑ ΖΗΛΑΝΔΙΑ:ΠΑΡΑΡΤΗΜΑ 1Κατάλογος των συμφωνιών που αναφέρονται στο άρθρο 1 της παρούσας συμφωνίαςα) Συμφωνίες μεταξύ της Νέας Ζηλανδίας και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, έχουν συναφθεί, υπογραφεί ή/και εφαρμόζονται προσωρινά-  Συμφωνία μεταξύ της κυβέρνησης της Ομοσπονδιακής Δημοκρατίας της Αυστρίας και της κυβέρνησης της Νέας Ζηλανδίας στον τομέα των αεροπορικών μεταφορών, η οποία συνήφθη στη Βιέννη στις 14 Μαρτίου 2002 (αναφερόμενη στο εξής ως “συμφωνία Νέας Ζηλανδίας - Αυστρίας”).-  Συμφωνία μεταξύ της κυβέρνησης του Βασιλείου του Βελγίου και της κυβέρνησης της Νέας Ζηλανδίας σχετικά με τις αεροπορικές υπηρεσίες, η οποία συνήφθη στο Ουέλινγκτον στις 4 Ιουνίου 1999 (αναφερόμενη στο εξής ως “συμφωνία Νέας Ζηλανδίας - Βελγίου”).-  Συμφωνία μεταξύ της κυβέρνησης του Βασιλείου της Δανίας και της κυβέρνησης της Νέας Ζηλανδίας σχετικά με τις αεροπορικές υπηρεσίες, η οποία συνήφθη στο Ουέλινγκτον στις 7 Φεβρουαρίου 2001 (αναφερόμενη στο εξής ως “συμφωνία Νέας Ζηλανδίας - Δανίας”)·συμπληρώθηκε από τη συμφωνία συνεργασίας μεταξύ των σκανδιναβικών χωρών για το Scandinavian Airlines System (SAS), η οποία υπεγράφη στο Ουέλινγκτον στις 7 Φεβρουαρίου 2001.-  Συμφωνία μεταξύ της κυβέρνησης της Γαλλικής Δημοκρατίας και της κυβέρνησης της Νέας Ζηλανδίας σχετικά με τις αεροπορικές υπηρεσίες, η οποία συνήφθη στο Παρίσι στις 9 Νοεμβρίου 1967 (αναφερόμενη στο εξής ως “συμφωνία Νέας Ζηλανδίας – Γαλλίας)·τροποποιήθηκε τελευταία με την ανταλλαγή διακοινώσεων με ημερομηνία 9 Αυγούστου 1971.-  Συμφωνία μεταξύ της Ομοσπονδιακής Δημοκρατίας της Γερμανίας και της Νέας Ζηλανδίας στον τομέα των αεροπορικών μεταφορών , η οποία υπεγράφη στη Βόννη στις 2 Νοεμβρίου 1987, όπως αυτή έχει τροποποιηθεί (αναφερόμενη στο εξής ως “συμφωνία Νέας Ζηλανδίας - Γερμανίας”).-  Συμφωνία μεταξύ της κυβέρνησης της Ιρλανδίας και της κυβέρνησης της Νέας Ζηλανδίας σχετικά με τις αεροπορικές υπηρεσίες , η οποία συνήφθη στο Δουβλίνο στις 27 Μαΐου 1999 (αναφερόμενη στο εξής ως “συμφωνία Νέας Ζηλανδίας - Ιρλανδίας”).-  Συμφωνία μεταξύ της κυβέρνησης της Νέας Ζηλανδίας και της κυβέρνησης της Ιταλικής Δημοκρατίας σχετικά με τις αεροπορικές υπηρεσίες , η οποία υπεγράφη στη Ρώμη τον Σεπτέμβριο του 2001 (αναφερόμενη στο εξής ως “συμφωνία Νέας Ζηλανδίας - Ιταλίας”).-  Συμφωνία μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Νέας Ζηλανδίας σχετικά με τις αεροπορικές υπηρεσίες , η οποία συνήφθη στο Ουέλινγκτον στις 2 Νοεμβρίου 1992 (αναφερόμενη στο εξής ως “συμφωνία Νέας Ζηλανδίας - Λουξεμβούργου”).-  Σχέδιο συμφωνίας μεταξύ της κυβέρνησης της Νέας Ζηλανδίας και της κυβέρνησης του Βασιλείου των Κάτω Χωρών σχετικά με τις αεροπορικές υπηρεσίες μεταξύ και πέραν των αντίστοιχων εδαφών τους , το οποίο έχει προσαρτηθεί στο μνημόνιο συμφωνίας που υπεγράφη στη Χάγη στις 11 Μαΐου 1999 (αναφερόμενο στο εξής ως “σχέδιο συμφωνίας Νέας Ζηλανδίας – Κάτω Χωρών”.-  Συμφωνία μεταξύ του Βασιλείου της Ισπανίας και της Νέας Ζηλανδίας στον τομέα των αεροπορικών μεταφορών , η οποία συνήφθη στη Μαδρίτη στις 6 Μαΐου 2002 (αναφερόμενη στο εξής ως “συμφωνία Νέας Ζηλανδίας - Ισπανίας”).-  Συμφωνία μεταξύ του Βασιλείου της Σουηδίας και της Νέας Ζηλανδίας σχετικά με τις αεροπορικές υπηρεσίες , η οποία συνήφθη στο Ουέλινγκτον στις 7 Φεβρουαρίου 2001 (αναφερόμενη στο εξής ως “συμφωνία Νέας Ζηλανδίας -Σουηδίας”)·συμπληρώθηκε από τη συμφωνία συνεργασίας μεταξύ των σκανδιναβικών χωρών για το Scandinavian Airlines System (SAS), η οποία υπεγράφη στο Ουέλινγκτον στις 7 Φεβρουαρίου 2001.-  Συμφωνία μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Νέας Ζηλανδίας σχετικά με τις αεροπορικές υπηρεσίες, η οποία συνήφθη στο Λονδίνο στις 4 Οκτωβρίου 1982, όπως έχει τροποποιηθεί (αναφερόμενη στο εξής ως “συμφωνία Νέας Ζηλανδίας – Ηνωμένου Βασιλείου”).β) Συμφωνίες και άλλες συμβατικές ρυθμίσεις που έχουν μονογραφηθεί ή υπογραφεί μεταξύ της Νέας Ζηλανδίας και κρατών μελών της Ευρωπαϊκής Κοινότητας στον τομέα των αεροπορικών υπηρεσιών, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη τεθεί σε ισχύ ούτε εφαρμόζονται προσωρινά[Το Παράρτημα 1β) αφίεται σκοπίμως κενό.]ΠΑΡΑΡΤΗΜΑ 2Κατάλογος των άρθρων των συμφωνιών που παρατίθενται στο Παράρτημα 1, στα οποία αναφέρονται τα άρθρα 2 έως 5 της παρούσας συμφωνίαςα) Καθορισμός από κράτος μέλος:-  Άρθρο 3 της συμφωνίας Νέας Ζηλανδίας - Αυστρίας·-  Άρθρο 4 της συμφωνίας Νέας Ζηλανδίας - Βελγίου·-  Άρθρο 3 της συμφωνίας Νέας Ζηλανδίας - Δανίας·-  Άρθρο 3 της συμφωνίας Νέας Ζηλανδίας - Γερμανίας·-  Άρθρο 3 της συμφωνίας Νέας Ζηλανδίας - Ιρλανδίας·-  Άρθρο 4 της συμφωνίας Νέας Ζηλανδίας - Ιταλίας·-  Άρθρο 3 της συμφωνίας Νέας Ζηλανδίας - Λουξεμβούργου·-  Άρθρο 4 του σχεδίου συμφωνίας Νέας Ζηλανδίας - Κάτω Χωρών·-  Άρθρο 3 της συμφωνίας Νέας Ζηλανδίας - Ισπανίας·-  Άρθρο 3 της συμφωνίας Νέας Ζηλανδίας - Σουηδίας·-  Άρθρο 4 της συμφωνίας Νέας Ζηλανδίας – Ηνωμένου Βασιλείου.β) Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:-  Άρθρο 4 της συμφωνίας Νέας Ζηλανδίας - Αυστρίας·-  Άρθρο 5 της συμφωνίας Νέας Ζηλανδίας - Βελγίου·-  Άρθρο 4 της συμφωνίας Νέας Ζηλανδίας - Δανίας·-  Άρθρο 8 της συμφωνίας Νέας Ζηλανδίας - Γαλλίας·-  Άρθρο 4 της συμφωνίας Νέας Ζηλανδίας - Γερμανίας·-  Άρθρο 4 της συμφωνίας Νέας Ζηλανδίας - Ιρλανδίας·-  Άρθρο 5 της συμφωνίας Νέας Ζηλανδίας - Ιταλίας·-  Άρθρο 4 της συμφωνίας Νέας Ζηλανδίας - Λουξεμβούργου·-  Άρθρο 5 του σχεδίου συμφωνίας Νέας Ζηλανδίας - Κάτω Χωρών·-  Άρθρο 4 της συμφωνίας Νέας Ζηλανδίας - Ισπανίας·-  Άρθρο 4 της συμφωνίας Νέας Ζηλανδίας - Σουηδίας·-  Άρθρο 5 της συμφωνίας Νέας Ζηλανδίας – Ηνωμένου Βασιλείου.γ) Ρυθμιστικός έλεγχος:-  Άρθρο 6 της συμφωνίας Νέας Ζηλανδίας - Αυστρίας·-  Άρθρο 7 της συμφωνίας Νέας Ζηλανδίας - Βελγίου·-  Άρθρο 13 της συμφωνίας Νέας Ζηλανδίας - Δανίας·-  Άρθρο 11α της συμφωνίας Νέας Ζηλανδίας - Γερμανίας·-  Άρθρο 6 της συμφωνίας Νέας Ζηλανδίας - Ιρλανδίας·-  Άρθρο 11 της συμφωνίας Νέας Ζηλανδίας - Ιταλίας·-  Άρθρο 6 της συμφωνίας Νέας Ζηλανδίας - Λουξεμβούργου·-  Άρθρο 12 του σχεδίου συμφωνίας Νέας Ζηλανδίας - Κάτω Χωρών·-  Άρθρο 11 της συμφωνίας Νέας Ζηλανδίας - Ισπανίας·-  Άρθρο 13 της συμφωνίας Νέας Ζηλανδίας – Σουηδίας.δ) Φορολόγηση αεροπορικών καυσίμων:-  Άρθρο 7 της συμφωνίας Νέας Ζηλανδίας - Αυστρίας·-  Άρθρο 10 της συμφωνίας Νέας Ζηλανδίας - Βελγίου·-  Άρθρο 5 της συμφωνίας Νέας Ζηλανδίας - Δανίας·-  Άρθρο 6 της συμφωνίας Νέας Ζηλανδίας - Γαλλίας·-  Άρθρο 6 της συμφωνίας Νέας Ζηλανδίας - Γερμανίας·-  Άρθρο 9 της συμφωνίας Νέας Ζηλανδίας - Ιρλανδίας·-  Άρθρο 6 της συμφωνίας Νέας Ζηλανδίας - Ιταλίας·-  Άρθρο 8 της συμφωνίας Νέας Ζηλανδίας - Λουξεμβούργου·-  Άρθρο 10 του σχεδίου συμφωνίας Νέας Ζηλανδίας - Κάτω Χωρών·-  Άρθρο 5 της συμφωνίας Νέας Ζηλανδίας - Ισπανίας·-  Άρθρο 5 της συμφωνίας Νέας Ζηλανδίας - Σουηδίας·-  Άρθρο 8 της συμφωνίας Νέας Ζηλανδίας – Ηνωμένου Βασιλείου.ε) Ναύλοι μεταφοράς εντός της Ευρωπαϊκής Κοινότητας:-  Άρθρο 11 της συμφωνίας Νέας Ζηλανδίας - Αυστρίας·-  Άρθρο 13 της συμφωνίας Νέας Ζηλανδίας - Βελγίου·-  Άρθρο 9 της συμφωνίας Νέας Ζηλανδίας - Δανίας·-  Άρθρο 10 της συμφωνίας Νέας Ζηλανδίας - Γαλλίας·-  Άρθρο 10 της συμφωνίας Νέας Ζηλανδίας - Γερμανίας·-  Άρθρο 12 της συμφωνίας Νέας Ζηλανδίας - Ιρλανδίας·-  Άρθρο 8 της συμφωνίας Νέας Ζηλανδίας - Ιταλίας·-  Άρθρο 10 της συμφωνίας Νέας Ζηλανδίας - Λουξεμβούργου·-  Άρθρο 6 του σχεδίου συμφωνίας Νέας Ζηλανδίας - Κάτω Χωρών·-  Άρθρο 7 της συμφωνίας Νέας Ζηλανδίας - Ισπανίας·-  Άρθρο 9 της συμφωνίας Νέας Ζηλανδίας - Σουηδίας·-  Άρθρο 7 της συμφωνίας Νέας Ζηλανδίας – Ηνωμένου Βασιλείου, και διατάξεις σχετικές με τους ναύλους οι οποίες προβλέπονται στις παραγράφους 4 και 5 του εμπιστευτικού μνημονίου συμφωνίας που υπεγράφη στο Λονδίνο στις 22 Οκτωβρίου 1989, όπως έχουν τροποποιηθεί από την παράγραφο 10 του μνημονίου συμφωνίας που υπεγράφη στο Λονδίνο στις 7 Αυγούστου 1997.ΠΑΡΑΡΤΗΜΑ 3Κατάλογος των άλλων κρατών στα οποία αναφέρεται το άρθρο 2 της παρούσας συμφωνίαςα) Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·β) Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·γ) Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·δ) Ελβετική Συνομοσπονδία (βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί αεροπορικών μεταφορών).[1] Απόφαση 11323/03 του Συμβουλίου της 5ης Ιουνίου 2003 (διαβαθμισμένο κείμενο).[2] ΕΕ C […], […], σ. […].[3] ΕΕ C […], […], σ. […].[4] ΕΕ C […], […], σ. […].[5] ΕΕ C […], […], σ. […].